เงินบาทล่าสุดแข็งค่ามาที่ 35.63 บาท/ดอลลาร์ กรอบวันนี้ 35.60-35.80 บาท/ดอลลาร์
เงินบาทล่าสุด ณ เวลา 15.26 น. อยู่ที่ 35.63 บาท/ดอลลาร์ แข็งค่าขึ้นจากที่เปิดตลาดเช้านี้อยู่ที่ระดับ 35.69 บาท/ดอลลาร์ นักบริหารทางการเงินคาดวันนี้เงินบาทยังคงเคลื่อนไหวในกรอบ 35.60-35.80 บาท/ดอลลาร์
1 มิ.ย. 2559

ผู้สื่อข่าวรายงานว่าเงินบาทล่าสุด ณ เวลา 15.26 น. อยู่ที่ 35.63 บาท/ดอลลาร์แข็งค่าขึ้นจากที่เปิดตลาดเช้านี้อยู่ที่ระดับ 35.69/71 บาท/ดอลลาร์ โดยวันนี้เงินบาทแข็งค่าขึ้นเล็กน้อย หลังจากที่ข้อมูลดัชนีราคาการใช้จ่ายเพื่อการบริโภคส่วนบุคคล (PCE) พื้นฐาน ปรับตัวขึ้น 0.2% ในเดือนเม.ย. ซึ่งตัวเลขนี้ถือเป็นมาตรวัดอัตราเงินเฟ้อสำหรับธนาคารกลางสหรัฐ (เฟด) และจากข้อมูลนี้เป็นไปได้ว่าการประชุมเฟดรอบนี้ อาจจะยังไม่ปรับขึ้นดอกเบี้ย
ขณะที่นักบริหารเงิน คาดว่า วันนี้เงินบาทยังคงเคลื่อนไหวในกรอบ 35.60-35.80 บาท/ดอลลาร์